
COMMENTARIUM OFFICIALE 


ACTA BENEDICTI PP. XV 


EPISTOLAE 
] 


AD R. P. D. AUGUSTINUM DONTENWILL, ARCHIEPISCOPUM PTOLEMAIDENSEM, 
OBLATORUM B. M. V. IMMACULATAE PRAEPOSITUM GENERALEM, PRIMO 
REVOLUTO SAECULO A FUNDATA EORUMDEM RELIGIOSA CONGREGATIONE. 


Venerabilis Frater, salutem et apostolicam benedictionem. — Iucun- 
dum sane nuntium accepimus ex tuis litteris, istam, cui sapienter prae- 
sides, familiam Oblatorum Mariae Immaculatae revolutum iam saecu- 
lum, ex quo condita est, proxime celebraturam. Equidem ad communem 
vestram Nos laetitiam perlibenter accedimus gratulando. Etenim probe 
novimus et multa et praeclara in Ecclesiae sanctae utilitatem vestrum 
Institutum hoc toto spatio gessisse: eaque non solum intra natalis 
Provinciae terminos, sed apud exteros etiam; adeo ut affirmari quodam 
modo possit, datam ei divino nutu provinciam ad laborandum orbis 
terrarum finibus contineri. In quo quidem videtur Deus operam indu- 
striamque vestram praemio afficere voluisse: quibus enim virtutibus 
eximius ille Auctor et Legifer vester, cuius memoria in benedictione est, 
in primis vos curavit conformandos, eas perpetuo usque adhuc in vobis 
eluxisse comperimus; singularem vel pietatem in Virginem Beatissimam, 
vel observantiam erga Apostolicam Sedem, vel caritatem fraternam tam- 
quam inde efflorescentem, qua et inter vos diligatis et ad animarum 
salutem elaboretis. Nec vero praetereundum, quin etiam in magna est 

vestra laude ponendum, vos in pluribus regionibus utiliter contendere, 
ut barbaros ad christianum civilemque cultum traducatis, itemque dare 
operam iuventuti in litteris et in sacris disciplinis maioribus quoque 
instituendae. Haec omnia Decessores Nostri saepe per occasionem dilau- 
darunt: nunc Nos eas laudes Nostris volentes cumulamus. Atque ut 
Nostrae benevolentiae illustre aliquod exsistat documentum, te, vene- 
rabilis Frater, Archiepiscopum Statorem ad Solium Nostrum renuntia- 
mus: quo quidem honore universum, quod moderaris, Institutum pro- 
sequi videri volumus. Vos vero pergite, ut facitis, cum Romano Pontifice 
coniuncti bene de Ecclesia mereri; certum habentes numquam defore 
vobis caelestia munera si magnam Dei Parentem eo summo, quo soletis, 
semper prosequamini studio. Quorum auspicem itemque paternae No- 
strae benevolentiae testem, tibi, venerabilis Frater, atque omni Obla- 
torum familiae, apostolicam benedictionem peramanter in Domino 
impertimus. 

Datum Romae apud S. Petrum, die xxu1 decembris mpccccxv, 
Pontificatus Nostri anno secundo. 


BENEDICTUS PP. XV 


Il 


AD RR. PP. DD. NATALEM BRUNI, ARCHIEPISCOPUM MUTINENSIUM, ABBATEM 
NONANTULANUM, CETEROSQUE AEMILIAE PRAESULES, AD ANNUUM COETUM 
CONGREGATOS, GRATIAS DE COMMUNIBUS OBSEQUENTISSIMIS LITTERIS PER- 
SOLVENS. 


Venerabiles Fratres, salutem et apostolicam benedictionem. — Com- 
munis epistola, quam ad Nos dedistis Mutinae nuper congregati, vestra 
Nobis detulit officia, praecipua quadam amoris nota significata. Nam 
et ea diligenter recolitis quae his, quibus iamdiu premimur, rerum aspe- 
ritatibus multiplici caritatis consilio atque opera occurrere conamur, et 
quae proximis hisce diebus congestae in Nos sunt aegritudinum causae, 
eas ita scribendo expostulatis, ut Nostram dolere vicem vix quis potuis- 
set amantius. Intolerabilia sane ea sunt quae commemoratis; at vero 
Nos, neque ad dexteram neque ad sinistram declinantes, utemur ea 
iudicii aequitate, qua usi adhuc sumus; neque umquam committemus 
ut aut non recte iudicantium opiniones, aut malevolorum obtrectationes 
plus apud Nos sint quam officii conscientia. 

De epistola et de significatione studiorum gratias vobis et agimus 
et habemus; ac benevolentiam in vos Nostram testatam volumus etiam 
apostolica benedictione, quam caelestium conciliatricem munerum vobis 
omnibus, venerabiles Fratres, et Clero ac populo unicuique vestrum 
tradito peramanter in Domino impertimus. 

Datum Romae apud S. Petrum, die xxx octobris mcmxvi, Pontifi- 
catus Nostri anno tertio. 


BENEDICTUS PP. XV 


Ti 


AD RR. PP. DD. LUDOVICUM GAVOTTI, ARCHIEPISCOPUM GENUENSIUM, CETEROS- 
QUE LIGURIAE EPISCOPOS, IN ANNUUM CONVENTUM CONGREGATOS, DE 
COMMUNI OFFICIOSISSIMA EPISTOLA GRATIAS AGENS. 


Venerabiles Fratres, salutem et apostolicam benedictionem. — Quae 
verba sunt extrema in amantissima epistola vestra, ab iis argumentum 
sumimus rescribendi. Brevi enim ac perspicua sententia et caussas ea 
innuunt malorum quibus affligimur, et viam demonstrant, quam ingredi 
necesse est, ut furor Domini avertatur a nobis. Nimirum ad percutien- 
tem se populi revertantur oportet ac Dominum Deum suum inquirant. 
Et in hoc, venerabiles Fratres, maxime velimus eluceant studia vestra 
ac pietas: hoc religionis non secus ac patriae caritatem adeo a vobis 
expostulare putatote, ut, in praesenti rerum discrimine, officium vix 
inveniri maius possit. 

Ceterum, quidquid in epistola vestra iudicii in Nos officiique con- 
tulistis, pergratum Nobis fuisse scitote, benevolentiaeque in vos Nostrae 
testis sit apostolica benedictio, quam caelestium auspicem donorum 
vobis omnibus, venerabiles Fratres, et Clero ac populo unicuique vestrum 
tradito peramanter in Domino impertimus. 

Datum Romae apud S. Petrum, die 1 novembris mcmxvi, Pontifi- 
catus Nostri anno tertio. 

IV 


AD GEORGIUM S. R. E.. PRESB. CARD. GUSMINI, ARCHIEPISCOPUM BONONIEN- 
SIUM, DE LIBRO IN VENERATIONIS TESTIMONIUM REVERENTER OBLATO, 
GRATIAS AGIT. 


Dilecte Fili Noster, salutem et apostolicam benedictionem. — In 
libro, quem nuper edidisti inscriptum La perfezione sacerdotale ac Bono- 
niensi Clero - quod pergratum habuimus - dicatum, quam multa quam 
paucis complexus es! Veloci - uti occupatissimo licuit - percurrimus 
oculo nonnullas ex commentationibus, quibus cotidianum quasi ignem 
sacerdotali pietati admovere studes; et cum argumentorum delectu, tum 
delectati sumus haud sane inutili varietate et copia sententiarum Sacrae 
Scripturae, cui ita assuescere doces sacrorum administros, ut verbum 
Dei fiat in illis fons aquae salientis in vitam aeternam. Habeto igitur pro 
oblatis exemplariis significationem grati animi Nostri et pro suscepto, 
in scribendo, proposito sancto gratulationes; idemque fortunet aposto- 
lica benedictio, quam caelestium auspicem adiumentoru:n Nostraeque 
testem benevolentiae, tibi, dilecte Fili Noster, omnique Clero Bononiensi 
peramanter in Domino impertimus. 

Datum Romae apud S. Petrum, die xu novembris mcuxv1, Ponti- 
ficatus Nostri anno tertio. 


BENEDICTUS PP. XV 

ACTA SS. CONGREGATIONUM 


SACRA CONGREGATIO CONSISTORIALIS 


I 


LETTERA CIRCOLARE AI REV.MI ARCIVESCOVI E VESCOVI DI CALABRIA SULLA 
COSTITUZIONE DI PATRONATI ECCLESIASTICI IN PRO DEGLI EMIGRANTI. 


Assai gradite giunsero al S. Padre le notizie, che il sac. G. Botassi 
in questi ultimi giorni riportava dalla Calabria, dell’impegno del Rho 
Episcopato per la costituzione d’un patronato ecclesiastico in pro degli 
emigranti. 

E infatti questa un’opera di grande carita verso tanti poveretti che, 
‘ lasciando la patria per cercare miglior fortuna, inesperti come sono, se 
non vengono pietosamente aiutati, cadono facilmente in mano di specu- 
latori sia nei luoghi di partenza sia nei luoghi di arrivo, e sono misera- 
mente o illusi o sfruttati. Ma @ anche un’opera necessaria e santa per 
custodire l’avita fede e religione in chi emigra, e di rimbalzo anche nei 
nostri paesi; poiché é noto che associazioni di altre tendenze, assai dif- 
fuse e potenti di mezzi, cercano accaparrarsi i nostri popolani avanti la 
partenza, e cosi ancora nei porti di sbarco per avvincerli a sé, avviarli 
in luoghi dove si troveranno spesso privi di assistenza religiosa, ed in 
tal modo pid facilmente guadagnarseli, distaccandoli dalla cattolica fede 
e da ogni pratica di vita cristiana. 

Laonde non solo pia e caritatevole, ma religiosa e necessaria deve 
ritenersi la costituzione di patronati ecclesiastici in pro degli emigranti, 
direi quasi, per l’avvenire della fede in Italia. Ed @ bene costituire sin 
d’ora le basi di questi patronati; giacché, sebbene per le condizioni 
del momento vi sia un ristagno inevitabile nell’emigrazione, domani, al 
ristabilirsi delle condizioni normali, si prevede purtroppo un esodo ancor 
pid grande del passato per i lontani paesi: ed @ necessario allora trovarsi 
pronti per l’assistenza. 

I nostri patronati dovrebbero costituirsi secondo le provincie civili, 
a cagione dei rapporti che necessariamente gli emigranti debbono avere 
colle Prefetture pei passaporti ed altro. Ma al presente per la Calabria, 
come principio, non si é potuto che costituirne uno in Cosenza; e ad 
esso si dovranno aggiungere due corrispondenti nelle altre due citta sedi — 
di provincia civile, Catanzaro e Reggio; salvo pid tardi, quando si potra, 
creare anche in esse due patronati autonomi. 

E poi necessario, sia con le conferenze, sia in altro modo, far cono- 
scere ai parroci ed ai fedeli la costituzione di questi offici, onde chi ha 
in animo di emigrare sappia a chi con fiducia pud rivolgersi, e ad essi 
piuttosto che ad altri si affidi. 

Il S. Padre raccomanda quest’opera, e confida che la pia e reli- 
giosa iniziativa, per l’efficace cooperazione dell’ Episcopato e del clero, 
avra vita feconda di bene. 

E da mia parte, mentre prego la S. V. Rima di tenermi informato 
dello sviluppo e dell’andamento di questa nuova istituzione, mi professo 


di V. S. Ria 
Roma, 24 novembre 1916. 


afffho come fr. 


& G. Carp. De Lat, Vescovo di Sabina, Segretario. 


II 
PROVISIO ECCLESIAE 


S. Congregationis Consistorialis decreto SSmus D. N. Benedictus 
PP. XV hance, quae sequitur, ecclesiam de proprio pastore providit, 
scilicet : 


21 octobris 1916. — Titulari episcopali ecclesiae Aegearum in Africa 
praefecit R. D. Michaélem Godlewski, Magistrum Academiae Ecclesia- 
sticae Petropolitanae, cum deputatione in Auxiliarem R. P. D. Ignatii 
Dubowski, episcopi Luceoriensis et Zytomiriensis. 

SACRA CONGREGATIO CONCILHI 


I 
DIOECESIS N. 


DISTRIBUTIONUM 


Die 12, loco 13 decembris 1913 


Species facti. - Civitatis N. territorium antiquitus unicam efformabat 
paroeciam, cuius curam gerebant Canonici ecclesiae cathedralis. Saeculo 
autem xvur illud divisum fuit in quatuor partes, singularumque cura 
actualis, nomine Vicariae parochialis, concredita fuit sacerdotibus, qui 
non essent de gremio Capituli, illamque exercerent in propriis ecclesiis, 
fructus percipientes ex certis sibi assignatis congruis beneficiis. Verum, 
recentiore aevo, quum Capitulum strenue et cum effectu parochialia 
sua iura vindicasset, a Gubernio in discrimen vocata, atque ea de 
causa conservationem obtinuisset nonnullorum bonorum ad Massam 
pertinentium, quae propterea Gubernium ad dotationem quatuor paro- 
chiarum addixit, sponte veluti sua effectum est ut, qui sacerdotes 
curam gerebant animarum, in gremium Capituli reciperentur. Idque 
peculiari quadam eos inter et Capitulum conventione firmatum, qua 
statuebatur « tamguam inviolabilis in futurum lex, bona quidem 
« ut supra ad curam addicta nomine et utilitate Parochorum a Capitulo, 
« sicut in praeterito, administrari simul cum Massa communi; Canonicos 
« autem Parochos, sive potius Oeconomos Curatos, quum servitio Eccle- 
« siae cathedralis, prout ceteri omnes, excepto tamen tempore quo curae 
« animarum exercitio sunt detenti, iam mancipentur, iisdem muniis, iuri- 
«bus et honoribus quibus Canonici fruuntur, esse fruituros ». Hanc 
vero conventionem curavit Episcopus ut auctoritate S. Sedis communi- 
retur, quod obtinuit per Rescriptum huius S. Congregationis; exindeque 
parochi utpote in Capitulum adlecti, iuribus universis, sicut ceteri cano- 
nici pacifice gavisi sunt; dum vero cura animarum impediti a choro 
aberant tamquam praesentes habebantur ac distributionum participes 
efficiebantur. 

Verum super hoc ipso quaestio non levis superiore anno oborta est, 
quum aliqui Capitulares ex adverso contenderent parochos illos, absentes, 
etiam pro curae exercitio, punctandos esse, eo quod curam agerent in 
ecclesiis propriis, diversis et alienis a cathedrali; quae controversia, quum 
pacifice componi non posset, iudicio Huius Sacri Ordinis subiecta fuit 
sub hac formula dubii: . 

An tres Canonici-Curati Capituli Cathedralis N. praesentes in Choro 
habendi sint ad hoc, ut distributiones quoque omnes lucrari possint quae 
non sint stricte inter praesentes, quoties choro absunt ut paroecialibus 
incumbant ministeriis aut in paroecialibus ipsis Ecclesiis, aut in aliis 
intra ambitum uniuscuiusque paroeciae in casu. 


Synopsis disceptationis. 

a) Argumenta adversus Canonicos-curatos prolata. - Notissima sunt, 
aiunt Capitulares, qui intentioni Curatorum in casu obsistunt, cap. un., 
Consuetudinem, in VI, et Conc. Trid., Sess. XXIV, cap. 12, de Ref., decre- 
tum, ubi statuitur: « Distributiones qui statis horis interfuerint, reci- 
piant »; nec quisquis ignorat praecipuas rationes ab hac generali lege 
quodammodo eximentes, iuxta idem caput nempe: infirmitatem, seu 
iustam ac rationabilem corporis necessitatem, aut evidentem Ecclesiae uti- 
litatem: atque in comperto prorsus est hanc postremam rationem intel- 
ligi quoque de canonicis, qui in ecclesia collegiata aut cathedrali curam 
habente animarum, ad huius curae exercitium deputantur, quoties eodem 
exercitio detinentur aut impediuntur quominus choro intersint. Verum, 
quum, ut saepius definitum est, ecclesia de cuius utilitate agitur, eadem 
esse debeat cuius sunt distributiones, prono sequitur alveo, non posse 
ad has percipiendas admitti eos, qui quum sint canonici, v. g. in cathe- 
drali, curam agunt animarum in parochialibus ecclesiis ab eadem cathe- 
drali diversis et alienis, quoties huius curae exercitio detinentur, quia, 
ut omnes intelligunt, nulla exinde utilitas in cathedralem redundat. 

Obstat etiam, in casu, explicita legis dispositio, nempe Const. Cu- 
pientes 8. P. Pii V, d. 8. iul. 1568, qua statutum fuit ut parochi districte 
tenerentur in sua paroecia residere, adeo ut obtinentes canonicatum, 
ex legitima dispensatione, in cathedrali seu in collegiata ecclesia a sua 
paroeciali diversa, tantummodo praebendae fructus, non autem distribu- 
tiones lucrentur, prout explicat Fagnanus, in c. Licet, De praeb., n. 121. 
Etenim, ut innuit Benedictus XIV, Jstruz., CVII, n. 56, in hoc casu cura 
animarum non ipsi canonicatui inhaerere dicitur, sed beneficiis paroecia- 
libus prorsus distinctis et separatis a canonicatu; nec ideo fas est utrius- 
que onera et fructus ad invicem compensare. Cfr. etiam Santi, Inst. can., 

in tit. IV, de cler. non resid.; de Herdt, Prax. Capit., c. XXVIII, etc. Monit. 
eccl., 1910, (vol. XXII), p. 499. 

Quibus praesuppositis, facile evincitur, iuxta capitulares recurrentes, 
canonicos parochos in casu non posse percipere distributiones. Etenim 
non agitur de cura quae ipsis canonicatibus inhaereat quia cura paro- 
chialis a saec. saltem xvi ab ecclesia cathedrali per Episcopum trans- 
lata fuit in alias quatuor ecclesias noviter erectas, certis bonis assigna- 
tis unicuique ex dictis ecclesiis. Hine etiam contigit ut parochi tunc 
et deinceps, communi forma ab Episcopis pleno iure fuerint instituti. 

Quod si recentiore, ut diximus, aevo, quadam conventione firmatum 
est ut Parochi electi, canonici quaodammodo fierent, licet (quod non con- 
ceditur) ea ratione unio effecta fuisset canonicatuum quorumdam cum 
paroeciis, semper tamen instat praescriptum Constit. S. Pii V, Cupientes, 
ex quo ipsi canonici parochi, quum teneantur residere in sua parochiali 
lucrari possunt « fructus et redditus omnes Canonicatus, exceptis tamen 
distributionibus » de quibus nunc agitur. 

Nec opponere iuvaret, addunt Capitulares, in conventione ipsa supra- 
dicta illud cautum fuisse quod parochi in casu « servitio Ecclesiae Cathe- 
dralis, prout ceteri omnes, excepto tamen tempore quo Curae animarum 
exercitio sunt detenti, mancipentur » atque id consuetudine taliter firma- 
tum et acceptum esse ut « iam a triginta ultra annis qui curam gerunt 
animarum in hac civitate semper habiti sunt tanquam moraliter prae- 
sentes in choro ». Fortius enim consuetudine et conventione in casu obsi- 
stit vetitum Concilii Tridentini, sess. XIV, c. 12, de Ref. quod explicit 
clausula « non obstantibus quibuscumque statutis et consuetudinibus ». 
Ad rem Reiffenstuel (in Lib. III Decretal., tit. IV, n. 173): « Adeo data 
« conclusio procedit, ut consuetudo percipiendi distributiones quotidia- 
« nas in absentia non valeat sive introducta fuerit ante relatam Consti- 
« tutionem Bonifacianam, sive post; quia Constitutio Bonifacii VIII non 
«solum simpliciter derogat consuetudini recipiendi distributiones in 
« absentia, sed etiam ipsi resistit, eamque reprobat ut iniquam et irra- 
« tionabilem, prout liquet ex illis verbis: Conswetudinem quae in quibus- 
«dam partibus inolevit, etc., penitus reprobantes ». Idem docent fere 
omnes Canonistae, velut Fagnanus, in c. Licet, de Praeb., n. 77 et 79; 
Garcias, de Benef., p. 3, c. 2, n. 480; Barbosa, de Canon. et Dignitatib., 
c. 22, n. 22; De Luca, de Can. et Capit., disc. 3, n. 3, et in Adnot. ad 
Conc. Trid., disc. 1, n. 16; Piton.,-Discept. eccl., in disc. 23; n. 16 et 17 
atque disc. 112, n. 29; Ferraris, v. Distributiones, art. 2, n. 1; De Herdt, 
Praxis Capitular., c. 30, § 8; Pallottini, l. c., ubi addit: « Lex enim Tri- 
« dentini tanti est roboris ut nedum ulla invehi possit eidem contraria 

« consuetudo etiam immemorabilis, sed ne iurata quidem Capituli Con- 
« stitutio, ut docet Fagnanus, in c. Licet de Praeb., n. 92, licet auctori- 
« tate Episcopi roborata ». Idemque semper docuit H. S. C. velut in 
Anagnina, Distributionum, 29 feb. 1744; Illerden., Absentiae et Distribut., 
3 mart. 1792; Derthonen., Constit. Capit., 12 sept. 1829; Ipporegien., Ser- 
vitii Chori, 30 ianuar. 1830; Valven., Distribut., 23 apr. 1853; Signina, 
29 iul. 1854; Tranen., Distribut., 20 dec. 1862 (Cfr. Card. Gennari, Con- 
sultazioni morali-canoniche-liturgiche, vol. 11, pag. 283). 

In themate observant praeterea Capitulares recurrentes, consuetu- 
dinem et conventionem non posse adduci quoad distributiones ordina- 
rias seu quotidianas; bene vero aliquid operari posse circa extraordi- 
narias seu eventuales, ut communis doctrina est (Cfr. Bened. XIV, Instit., 
cap. VII, n. 58; Piton., Discept., 1; Scarfant., ad Ceccop., |. II, t. X, n. 1) 
ac semper tenuit haec S. Congregatio, sub clausula tamen « dummodo 
« oblatorum vel testatorum non obstet voluntas ». Hinc concludunt, nisi 
potius sit in casu, allegatam conventionem et consuetudinem damnare, 
prout reprobatas in textu Concilii Tridentini, eas interpretari et susti- 
nere licebit, tantummodo quoad fructus praebendae, vel ad summum 
quoad distributiones extraordinarias, de quibus in casu nulla fit quaestio. 

b) Argumenta favore Curatorum adducta. - lus quod attinet, cano- 
nici curati, adversariorum allegationes minime respuunt, nec inficiantur 
causam legitimae absentiae in casu non posse invocari, nisi evidentem 
utilitatem ecclesiae de cuius distributionibus agitur; itemque concedunt 
omnino non esse admittendos ad distributiones qui cuyam animarum 
exercent in ecclesiis prorsus extraneis, nullaque ratione pertinentes ad 
illam, cuius sunt controversae distributiones. Sed nihil ultra. Sufficit 
enim textus ipsos ex adverso citatos legere, ut statim appareat vetitum 
illud restringendum esse ad curam exercitam in ecclesiis omnino aliis 
a cathedrali, seu ad Capitulum neque actualiter, neque habitualiter, nec 
ulla alia ratione spectantibus. Etenim S. P. Pius V, in Const. Cupientes, 
loquitur de his tantummodo, qui, quum sint Canonici, onus habent 
curae animarum in ecclesia a canonicali prorsus extranea : adeo ut iuxta 
Fagnani explicationem « legitima dispensatione » opus sit, ut utrumque 
beneficium quis possideat: nec aliter Benedictus XIV in 1. c. (Jstruz., CVII, 
n. 56) ubi recte arguit in hypothesi de vera et reali distinctione inter 
canonicatum et parochiale beneficium. Ex recentioribus vero sufficit 
ipsum De Herdt adducere, qui, |. c., Praw. Capit., c. XXVIII, commu- 
nem doctrinam ita contrahit: « Extra ecclesiam cathedralem non licet 
« Canonico eiusdem ecclesiae exercere animarum curam, quae nec actua- 
« liter nec habitualiter ad Capitulum spectat: nam hoc cum canonicatu 


S. Congregatio Concilit 443 


« incompatibile videtur. Excipitur tamen si Apostolica adsit dispensatio, 
« quo in casu Canonicus in parochiali ecclesia residere debet, et eodem 
« tempore fructus praebendae dumtaxat Canonicatus lucratur ». In quo 
textu scriptor hic prae oculis habere videtur saepius relatam a Cano- 
nistis resolutionem H. S. C. in Venusina diei 30 iulii 1763, quae ita 
sonat: « Distributiones amittunt curam animarum exercentes in alia 
« ecclesia, quae ad Capitulum non pertinet, neque actualiter, neque habi- 
« tualiter ». 

At quidem, in casu, contendunt canonici curati, nullo modo posse 
suas ecclesias dici extraneas, alienas, non pertinentes ad cathedralem. Ad 
hoc evincendum sufficit iuxta eos recolere: 1° Antiquitus, nemine dissen- 
tiente, ante saec. xviI, universam curam parochialem in civitate N. fuisse 
omnino apud Capitulum. 2° Saeculo xvi divisum fuisse quidem territo- 
rium, sed ita ut parochialitas, seu cura, saltem habitualis, manserit inte- 
gra in cathedrali. Argumento sunt Statuta capitularia, adhuc vigentia, in 
quibus legitur: « Ecclesia parochialis ipsa Cathedralis est, ceteraeque 
« omnes in quibus cura exercetur animarum, sunt filiales et vicariae paro- 
« chiales illius; Oeconomi autem appellantur qui eamdem curam gerunt » ; 
ac propterea - monent eadem statuta - « quod ad curam actualem inducti 
« sunt Oeconomi parochiales, illis numquam de iure nomen titulusque 
« Parochorum aptatum est »; et revera in omnibus actis capitularibus, 
non excepta Conventione cuius verba recitavimus, numquam nominantur 
Parochi simpliciter, sed cum addito correctivo: « Canonici Parochi 
« seu potius Oeconomi Curati». Nec solum de denominatione res est, 
verum etiam de iuribus plurimis, quae sibi reservat, tamquam univer- 
salis paroecia, ecclesia cathedralis quaeque Canonici-curati, non con- 
tradicentibus Capitularibus, ita recensent: « a) Sola cathedralis erigit 
«crucem in exequiis defunctorum totius civitatis; b) pro matrimoniis 
« ubicumque celebrandis, ipsa cathedralis certum exigit emolumentum ; 
« c) libros baptizatorum conservat, atque ideo sua facit emolumenta in 
« actorum copiis extrahendis; d) in festo titulari cathedralis tributwm 
« quoddam cerae a singulis paroeciis exigit; e) demum sola ecclesia paroe- 
« cialis fontem baptismalem habet, atque, quod caput est, omnes paroe- 
«ciani (id est omnes cives) praeceptum paschale in ipsa Cathedrali 
« adimplere debent ». Haec autem omnia non possunt competere nisi 
personae morali, seu ecclesiae habenti euram animaium saltem habi- 
tualem. Dici igitur nequit ecclesias in quibus canonici curati exercent 
animarum curam, non pertinere ad cathedralem, sed immo tenendum 
huic illas habitualiter adhaerere ac propterea moralem praesentiam 
curam agentis in cathedrali continuari, ut verbis utamur cl. D’Annibale 

(Summula, lib. LII, n. 493): « quasi absentis Ecclesiae suae causa: atque 
«ideo si paroecia excitata sit in ipsa Cathedrali ». 

c) Hic-autem rerum status nostris temporibus minime immutatus 
est, sed immo luculentior evasit. Ut enim in specie facti observatum est, 
recentiore aevo Capitulum apud Gubernium contendit, et quidem cum 
effectu, sibi adhuc competere curam parochialem saltem habitualem, 
atque ita consecutum est conservationem eorum bonorum quae postea 
Gubernium ad paroeciarum dotationem addixit: quae bona, quum ex inita 
conventione a Sacro hoc Ordine approbata « nomine et utilitate paro- 
«chorum a Capitulo, sicut in praeterito, simul cum Massa communi 
« administrari debeant », revera videtur universus rerum status rediisse 
omnino, saltem perdurantibus praesentibus rerum adiunctis, in eam 
conditionem, in qua cura animarum totius territorii erat apud Capi- 
tulum et per Capitulares exercebatur. Exinde profecto cura anima- 
rum ipsi beneficio canonicali adnexa censenda erat, vel saltem eius 
actuale exercitium agi nomine Capituli eamdem habitu retinentis: quod, 
nemine denegante, satis est ad evincendum controversum ius distribu- 
tionum percipiendarum. 

Quibus positis, ipsa conventio, in qua explicite statuitur « Canonicos 
« parochos seu potius Oeconomos Curatos, prout ceteri omnes servitio 
« Ecclesiae cathedralis mancipari, excepto tamen tempore quo curae anima- 
« rum officiis sunt detenti », minime censeri potest irrita et nulla, quasi 
legi canonicae adversetur. Est immo conventio iuata legem dicenda, quia 
lex excludit quidem a percipiendis distributionibus canonicos qui curam 
gerunt in ecclesiis sub quocumque respectu extraneis, non tamen illos 
qui curam exercent in ecclesiis tantummodo materialiter diversis a 
cathedrali, ad quam, ut in casu, habitualiter referuntur, adeo ut omnino 
tamquam pertinentiae illius sint ce:sendae. Atque prout talis ab hoc 
Sacro Ordine conventio illa approbata fit; quae circumstantia omnem 
controversiam dirimere videtur. Nec admitti potest interpretatio restri- 
ctiva, quam nunc Capitulares eidem conventioni affigunt, quasi liceat 
per eamdem canonicos curatos fructus praebendae dumtaxat, non autem 
distributiones percipere: tum quia contra factum, non valet argumen- 
tum, et in facto est, prout a Capitularibus conceditur, iam a triginta 
annis et ultra, conventionem ita exsecutioni demandatam esse, ut curati 
animarum cura impediti universas distributiones sive quotidianas sive 
eventuales, non solos praebendae fructus, perceperint, et a punctaturis 
omnino soluti fuerint; tum quia frustra, ad fructus praebendae perci- 
piendos, in hac hypothesi, exigeret conventio « Oeconomos curatos.... 
« servitio Ecclesiae, cathedralis mancipari, excepto tamen tempore », etc., 

quia, iuxta Const. Cupientes S. P. Pii V, ad percipiendos praebendae fru- 
ctus absque distributionibus nullum servitium requiritur, sed sola suf- 
ficit residentia in propria paroecia. 


Resolutio. - His igitur ab utraque parte in medium deductis, iudicio 
Emorum Patrum S. C. Concilii, in plenariis Comitiis die 12 loco 13 decem- 
bris 1913 in Palatio Apostolico Vaticano habitis, dirimendum propositum 
fuit dubium supra relatum, nempe: 

An tres Canonici-Curati Capituli Cathedralis N. praesentes in Choro 
habendi sint ad hoc, ut distributiones quoque omnes lucrari possint quae 
non sint stricte inter praesentes, quoties choro absunt ut paroecialibus 
incumbant ministeriis aut in paroecialibus ipsis Ecclesiis, aut in aliis 
intra ambitum uniuscuiusque paroeciae in casu. 

Ad quod rescriptum prodiit: 

« Attentis peculiaribus rerum adiunctis, iisque perdurantibus, a/fir- 
« mative ». 

Quam Emorum Patrum resolutionem, Ssmus, in audientia die 15 
eiusdem mensis et anni, infrascripto Secretario concessa, approbavit. 


O. Griorat, Secretarius 


II 
DECRETUM 


DE PROVISIONE OFFICIORUM ET BENEFICIORUM DURANTE BELLO 


Cum vi praesentis belli quamplures presbyteri militari servitio 
mancipentur, ac proinde impendiantur quominus adimpleant conditio- 
nes pro assequendis officiis et beneficiis ecclesiasticis requisitas, oppor- 
tunum visum est declarare et, quatenus opus sit, decernere praescriptio- 
nem SS. Canonum, sapientissimam illam quidem, de non protrahenda 
provisione officiorum et beneficiorum ulira sex menses a die habitae 
notitiae vacationis, huiusmodi perdurante impedimento, non urgere. 
Itaque haec S. Congregatio Concilii, auctoritate Ssihi Domini Nostri 
Benedicti Pp. XV, declarat, statuit ac decernit, tempore belli, integrum 
esse Ordinariis locorum collationem officiorum et beneficiorum vacan- 
tium differre ultra sex menses, quoties et quousque peculiaria rerum 
et personarum adiuncta, prudenti eorum iudicio, id suadeant: speciatim 

vero pro iis officiis et beneficiis quorum provisio per concursum, sive 
specialem, ad normam Const. Cum illud Benedicti Pp. XIV, sive gene- 
ralem, fieri debet aut solet, eadem S. Congregatio, tenore praesentium 
litterarum, decernit collationem tituli protrahendam esse ubicumque et 
donec sacerdotes propriae cuiusque dioecesis ad militare servitium, belli 
caussa, adigantur; interim autem providendum esse, praesertim curae 
animarum in paroeciis vacantibus, per idoneos vicarios seu oeconomos, 
ad normam S. Concilii Tridentini Sess. 24, cap. 18 de Ref.: contrariis 
quibuscumque non obstantibus. 

Datum Romae, ex Secretaria S. Congregationis Concilii, die 14 no- 
vembris 1916. 


F. Carp. Cassetta, Praefectus. 
L.  S. 
O. Giorgi, Secretarius. 


SACRA CONGREGATIO DE RELIGIOSIS 


DUBIA 


CIRCA EGRESSUM POSTULANTIUM E MONASTERIIS MONIALIUM 


Sacrae Congregationi de Religiosis sequentia dubia, pro opportuna 
solutione, proposita sunt: 

1. An puellae postulantes e monasteriis clausurae papali subiectis 
egredi possint, parentes vel notos invisendi gratia, aut alia de causa. 
Et quatenus negative: 

Il. Utrum ad huiusmodi egressum venia Apostolicae Sedis indi- 
geant, an satis sit consensus Ordinarii. 


Eadem S. Congregatio, re mature perpensa, respondendum censuit : 

Ad I. Negative. 

Ad I). Affirmative ad primam partem; negative ad secundam. 

Datum Romae, ex Secretaria eiusdem S. Congregationis de Religiosis, 
die 7 novembris 1916. 


+ D. Carp. Fatconio, Episcopus Veliternen., Praefectus. 


L. S. 
+ Adulphus, Episcopus Canopitan., Secretarius. 


= 

S. CONGREGATIO DE PROPAGANDA FIDE 


NOMINATIO 


Litteris S. Congregationis de Propaganda Fide, Ssthus D. N. Bene- 
dictus Pp. XV nominare dignatus est: 


14 novembris 1916. — Revmum can. Petrum Fumasoni-Biondi, ad 
archiepiscopalem dignitatem evectum, Delegatum Apostolicum in Indiis 
Orientalibus. 

ACTA TRIBUNALIUM 


SACRA ROMANA ROTA 


ROMANA 


COLLATIONIS BENEFICII 


Benedicto Pp. XV feliciter regnante, Pontificatus Dominationis Suae 
anno secundo, die 14 augusti anni 1916, Commissio Pontificia constans 
RR. PP. DD. Seraphino Many, Aloisio Sincero et Maximo Massimi, Prae- 
latis Auditoribus Sacrae Romanae Rotae, in causa Romana - Collationis 
beneficii, inter Datariam Apostolicam et Revihum Capitulum Vaticanum, 
circa collationem beneficiét vacantis in Basilica Vaticana, in altera instan- 
tia, promota ab eodem Revmo Capitolo contra sententiam diei 10 maii 
p.e.a@ prima Commissione Pontificia in eadem causa latam, quae altera 
instantia expresse a Sanctitate Sua permissa et concessa fuit, sequentem 
tulit sententiam definitivam. 


Die 10 nov. anni 1914, in civitate vulgo Montefiascone, diem supre- 
mum obiit Rev. Fridericus Savignoni, clericus beneficiatus Basilicae Vati- 
canae. Defuncti beneficium, cum huius vacatio in hebdomadam Capituli 
incidisset, Revihus Ascensus Dandini, canonicus de turno, contulit sacer- 
doti Bernardo Bocchini, qui iam a 23 annis Basilicae Vaticanae incardi- 
natus erat. Hance autem collationem impugnavit Apostolica Dataria, tum 
quia beneficium, vi Regulae IX Cancellariae, reservatum erat, tum quia, 
contra Bullam Dum singularem Leonis X, clerico non romano collatum 
fuerat. Hinc de iure Revmi Capituli ad conferendum dictum beneficium, 
et alia beneficia, pariter extra Curiam mensibus reservatis vacatura, 
aut ad ea clericis non romanis conferenda, orta est controversia inter 
praefatum Capitulum et Datariam Apostolicam. Porro hanc controversiam 
prior Commissio Pontificia, sententia diei 10 maii proxime elapsi, diremit. 

Ad dubium quod his terminis concordatum erat: « An, attenta Bulla 
« Benedicti XIV Ad honorandam, facultas quam habet Capitulum Vati- 
« canum conferendi beneficia vacantia in sua Basilica, obnoxia sit reser- 
« vationi mensium contentae in Regula [X Cancellariae Apostolicae et 
« dispositioni Bullae Dum singularem Leonis Papae X », dicta Com- 
missio respondit: « Ad primam et secundam partem dubii, affirmative ». 
Verum huié sententiae non acquievit Rhum Capitulum, et apud Ssthum 
institit, ut controversia novo examini subiiceretur. Itaque Sanctitas Sua, 
per epistolam diei 9 iunii p. e. ab Emo Cardinali a Secretis Status 
subscriptam, novam Commissionem, uti supra, deputavit, quae contro- 
versiae finem imponeret. Cum igitur utrique parti terminus perempto- 
rius, scilicet dies 11 iulii, praefixus fuisset ad deducenda nova iura et 
documenta, si qua fuissent, nova Commissio dubium iam in prima 
instantia concordatum accuratae disquisitioni subiecit, ut sequitur. 


De PRIMA PARTE DUBII. - « An, attenta Bulla Benedicti XIV Ad hono- 
« randam, facultas quam habet Capitulum Vaticanum conferendi bene- 
- ficia vacantia in sua Basilica, obnoxia sit reservationi mensium con- 
« tentae in Regula IX Cancellariae Apostolicae ». 

Quo melius intelligatur hoc dubium, ponendae sunt sub este 
dispositiones Benedicti XIV in praefata Bulla; continentur in § 39, qui 
totus et solus agit de collatione beneficiorum. 

Benedictus XIV distinguit tria genera beneficiorum, scilicet: 1) omnia 
et singula perpetua beneficia simplicia quae in Basilica Vaticana exi- 
stunt, quique beneficiatus aut clericatus beneficiati vocantur ; 2) omnia 
et singula alia beneficia a monasteriis, abbatiis, et prioratibus (Basilicae 
unitis aut subiectis) dependentia; 3) alia quaelibet beneficia « quae hacte- 
« nus Archipresbyter et Capitulum conferre consueverunt ». Quod ergo 
attinel ad haec tria genera beneficiorum, Benedictus XIV confirmat, 
favore Archipresbyteri et Capituli, ius conferendi illa beneficia; aut, pro 
quibusdam beneficiis, iura in iis instituendi, aut ad ea praesentandi, 
« quibus ad hunc diem Archipresbyter et Capitulum gavisi sunt ». 
Insuper confirmat Pontifex tum veterem consuetudinem, vi cuius Archi- 
presbyter et Canonici praefata beneficia alternis hebdomadibus confe- 
runt, tum antiquum usum circa formam expediendi litteras huiusmodi 
collationum aut provisionum. In fine, addit Pontifex hanc clausulam: 
«Salvo tamen nostro et Datariae Apostolicae iure quoad collationes 
«eorum beneficiorum, quae ex persona alicuius ea obtinentis, uni vel 
« pluribus respective affectionibus et reservationibus. apostolicis obnoxia, 
« quomodolibet vacare contingat ». Patet autem, in nostra specie, non 

agi nisi de primo genere beneficiorum, scilicet de beneficiis perpetuis 
simplicibus, in Basilica Vaticana existentibus, de quibus proinde solis 
agemus. 

Certum igitur est, attentis praefatis Bullae Benedictinae dispositio- 
nibus, Capitulum Vaticanum ius habere conferendi dicta beneficia, in 
Curia vacantia, in quocumque anni mense vacent. Certum etiam est 
idem Capitulum ius habere conferendi praefata beneficia, etiamsi vacent 
extra Curiam, modo vacent in quatuor mensibus qui in Regula IX Can- 
cellariae Ordinariis concessi sunt. Tandem certum est Capitulum nullum 
ius habere collationis circa praefata beneficia, si ex persona beneficia- 
torum oriantur una vel plures reservationes aut affectiones, ubicumque, 
quandocumque et quomodocumque vacent; v. g., si beneficiatus sit Papae 
familiaris, Collector, Cubicularius, Protonotarius, etc. Hanc autem exce- 
ptionem, quam ipse Benedictus XIV generali concessioni Capitulo Vati- 
cano a se factae apponit, intelligi debere de sola reservatione personali, 
propter sensum obvium et naturalem verborum, admitti potest, quin 
tamen inde sequantur consectaria, quae Capitulum deducit, ut infra 
dicetur. 

Haec ergo certa sunt; quaeritur autem an dicta facultas Capituli 
Vaticani praefata beneficia conferendi sit obnoxia reservationi mensium 
contentae in Regula IX Cancellariae Apostolicae. Affirmat Dataria Apo- 
stolica, negat vero Revihum Capitulum Vaticanum. 

Ante omnia dicendum est beneficia minora Basilicae Vaticanae, 
per se, obnoxia esse praedictae reservationi mensium, contentae in Re- 
gula IX. Verba enim huius Regulae respiciunt « omnia beneficia eccle- 
« siastica, cum cura et sine cura, saecularia et quorumvis ordinum 
«regularium, qualitercumque qualificata et ubicumque ewistentia, in 
« singulis ianuarii, februarii, aprilis, maii, iulii, augusti, octobris et 
«novembris mensibus, usque ad suae voluntatis beneplacitum, extra 
« Curiam Romanam alias quam per resignationem vacatura »: quae 
verba: « omnia beneficia... qualitercumque qualificata et ubicumque exi- 
« stentia », ita generalia sunt, ut exceptionem pro beneficiis Urbis fieri 
non patiantur; tanto magis quod Pontifex, nolens sibi reservare illa 
beneficia, quando in Urbe vacant, praecise distinxit locum vacationis 
et reservavit sibi tantum beneficia extra Curiam vacantia. Quoad autem 
locum, ubi sita sunt beneficia, nullam fecit distinctionem, sed reservavit 
‘sibi praedicta beneficia ubicumque existentia; signum ergo apertum est 
beneficia quaecumque, etiam beneficia Urbis, dictae reservationi obnoxia 
esse. Quod etiam confirmatur ex eo quod Pontifex ab hac generalissima 
reservatione non excipit nisi beneficia a Cardinalibus conferri solita, aut 

de quorum collatione aliter in concordatis statutum est: exceptio enim 
firmat regulam in contrarium, uti certissimum est. Unde, cum, anno 1663, 
sub Alexandro VII, quoddam beneficium minus Capituli Vaticani extra 
Curiam per mortem beneficiati in mense reservato et in hebdomada 
Capituli vacasset, hoc beneficiam obnoxium esse reservationi Regulae IX 
Cancellariae decisum est ab illa Congr. particulari, quatuor Praelatis 
Romanae Curiae constante, de qua loquitur Riganti, In I partem Regu- 
lae IX Cancellariae, § 3, n. 25; cuius decisionem recepit et firmavit 
Alexander VII in suo Motu proprio diei 4 aprilis anni 1664; qui Motus 
proprius Regulam [X Cancellariae nullo modo mutavit, aut extendit, sed 
tantum declaravit quoad casum manifeste in ea contentum. Unde cum 
idem casus contigisset anno 1671, sub Clemente X, et anno 1701, sub 
Clemente XI, idem Motus proprius Alexandri VII observatus est; imo 
Clemens XI, novo Motu proprio, Alias sicut accepimus, diei 4 maii 1701, 
declarans et interpretans dictam Regulam IX Cancellariae, decrevit, ut 
etiam pro perpetuis futuris temporibus, quoties idem casus contingeret, 
collatio benelicii Summo Pontifici reservata maneret. 

Itaque quaeritur utrum Benedictus XIV, in Const. Ad honorandam, 
§ 39, collationem praedictorum beneficiorum, sic, per se, reservationi 
Regulae IX subiectorum, Capitulo Vaticano concesserit. Hance collatio- 
nem Capitulo non concessit eapresse, ut patet, et hoc est extra contro- 
versiam; quaerendum ergo est, utrum hanc collationem concesserit 
saltem tacite. Porro haec tacita concessio deduci nequit nisi ex volun- 
tate Pontificis ampliandi iura Capituli Vaticani, aut ex formula finali 
§ 39 supra recitata: « Salvo tamen nostro et Datariae Apostolicae 
« iure, etc. », aut ex amplissimis clausulis in fine Bullae, § 67, appositis, 
quibus Pontifex Regulis Cancellariae derogat. 

Atqui deduci nequit ex voluntate Pontificis ampliandi iura Capi- 
tuli. Initio paragraphi 39, revera declarat Pontifex se iura, facultates 
et iurisdictiones Archipresbytero, Capitulo et Canonicis competentia circa 
collationem beneficiorum, et circa administrationem ecclesiarum Basi- 
licae unitarum, asserere, confirmare et respective. declarare et ampliare 
velle. Sed dubium est utrum hoc verbum ampliare respiciat collationem 
beneficiorum, aut administrationem ecclesiarum Basilicae unitarum. Imo 
probabilius est ampliationem non respicere nisi administrationem eccle- 
siarum; nam, quoad collationem beneficiorum, Pontifex satis habet appro- 
bare et confirmare quod hucusque factum est; nec ullibi adhibet parti- 
culam, qua declaret se velle, quoad hoc, ampliare iura Capituli, aut 
supprimere praefatam legem et usum vigentem de reservatione benefi- 
ciorum extra Curiam mensibus apostolicis vacantium; quoad alterum 

autem punctum, scilicet administrationem ecclesiarum Basilicae unita- 
rum, plura Capituli iura, indulta, privilegia, in sequentibus paragraphis 
declarat, ampliat et extendit, cf. praesertim §§ 45, 51, 57, 58, 59. Sed 
quidquid id est, ex verbis dubiis, obscuris et ambiguis, deduci nequit 
ampliatio certa privilegiorum Capituli, multoque minus tacita concessio 
collationis beneficiorum Regulae [X Cancellariae subiectorum. 

Nec haec tacita concessio deduci potest ex formula finali § 39, iam 
supra recitata: « Salvo tamen nostro et Datariae Apostolicae iure quoad 
« collationem eorum beneficiorum, quae ex persona etc.» ; ex quibus ver- 
bis Revma Commissio Capitularis efficaciter demonstrari contendit Pon- 
tificem tacite Capitulo Vaticano concessisse collationem beneficiorum vi 
Regulae IX reservatorum. Et hoc est principalissimum argumentum, quo 
nititur dicta Commissio. Verum neque hoc argumentum tenet. Ut enim 
concessio tacita, praesertim in re iuribus Apostolicae Sedis praeiudiciali, 
affirmari possit, necesse est ut clare deducatur ex verbis concessionis, 
ita ut vitari non possit, et verba concessionis aliter intelligi nequeant: 
« Opus est, ait Rota in Tirasonen. - Prioratus, diei 19 novembris an. 1691, 
« coram Molines (quam in extenso exscribit Pitonius, Disceptationes eccles., 
« discept. 25, n. 30 seq.) ut talis sint efficaciae huiusmodi verba (con- 
« cessionis), ut pernecesse concludant exclusionem dd. reservationum, 
« sintque cum illis incompatibilia, et trahi non possint ad aliam iuridicam 
« interpretationem ». Porro, ex verbis concessionis in § 39 Bullae con- 
tentis, concessio tacita, de qua agitur, non clare et necessario sequitur. 
Utique, si Pontifex dixisset: « Concedo Capitulo Vaticano facultatem con- 
« ferendi omnia beneficia etiam reservata, salvo iure nostro quoad reser- 
« vata ex persona», forsan inde deduci posset Pontificem reliquisse 
dispositioni Capituli beneficia reservata alia ratione, vy. g. ratione tem- 
poris seu mensis; cum enim non sint nisi quatuor species reservatio- 
num, ratione scilicet rei, personae, loci et temporis (de reservatione 
ratione rei hic non agitur), Pontifex, retentis sibi tantum beneficiis reser- 
vatis ratione personae, alia beneficia reservata, v. g. ratione temporis, 
reliquisse videretur dispositioni Capituli; inclusio enim unius est exclusio 
alterius. Verum nequaquam Pontifex dixit: « Concedo Capitulo faculta- 
« tem conferendi beneficia, etiam reservata », sed tantum: « Concedo, seu 
« assero et confirmo, Capitulo facultatem conferendi omnia perpetua be- 
« neficia simplicia, quae existunt in Basilica Vaticana »; quae concessio 
generalis non extenditur ad reservata; sicut enim facultas absolvendi a 
peccatis, non extenditur ad reservata (cap. Si episcopus, 2, De Paeni- 
tentiis et Remissionibus, in VI), nec facultas dispensandi a votis exten- 
ditur ad reservata, sic nec facultas aut privilegium conferendi beneficia, 

extenditur ad reservata, sed semper intelligi debet exercenda ad normam 
iuris communis, et ideo salvis reservationibus apostolicis. Cum ergo Pon- 
tifex non dixerit: « Concedo Capitulo facultatem conferendi beneficia 
« etiam reservata », non est locus applicationi principii: Inclusio unius 
est exclusio alterius; sed est locus applicationi Regulae Iuris, D. L., 
XVII, 195: « Expressa nocent, non expressa non nocent ». In formula 
ergo finali § 39, Benedictus XIV memorat solas reservationes ratione 
personae, non quia has solas sibi retinet, sed quia erant frequentioris 
usus, dum reservatio ratione temporis est rarissima et per accidens, 
saltem pro Capitulo Vaticano, in quo, de facto, casus huius reserva- 
tionis a tempore Alexandri VII non nisi ter aut quater contigit. 

Aliis verbis, sunt duo genera beneficiorum: scilicet beneficia non 
reservata, et beneficia reservata. Quoad priora, Benedictus XIV, in § 39 
Bullae Ad honorandam, ea plene dispositioni Capituli Vaticani reliquit; 
quoad autem beneficia reservata, haec nullo prorsus modo Capitulo 
concessit; iuxta enim omnes, concessio facultatis conferendi beneficia 
reservata non continetur in facultate conferendi beneficia. Quando igitur 
Pontifex, loguens de quadam specie horum beneficiorum reservatorum, 
nempe de reservatis ratione personae, haec se sibi retinere declarat, haec 
formula non significat Pontificem Capitulo alias reservatorum species 
concedere, cum genus non concesserit. Igitur hic non est locus appli- 
cationi principii: Inclusio unius est exclusio alterius: quod aliunde prin- 
cipium, in iure canonico, multis limitationibus obnoxium est, ut docet 
Barbosa, Axiomata Turis, axioma 120, n. 11-17. 

Hine non sunt vera haec Rmhae Commissionis Capitularis verba 
(Novae deductiones, pag. 7): « At si (Pontifex) concessisset collationem 
« beneficiorum simplicium, salva reservatione mensium, ceteris reserva- 
«tionibus intelligeretur renunciasse, hoc ipso quod facultatem gene- 
« ralem illa sola reservatione limitatam voluisset. Hoc autem fecit, etc. ». 
Pontifex enim, in § 39 Bullae, concedens Capitulo Vaticano facultatem 
conferendi beneficia simplicia, hoc ipso facultatem illam limitatam voluit 
omnibus reservationihus apostolicis; quando ergo, in fine paragraphi, 
pnominatim se sibi retinere declarat unam ex his reservationibus spe- 
ciem, haec declaratio non significat Pontificem aliis reservationum spe- 
ciebus renuntiare (alias sibi contradiceret), sed significat illum hanc spe- 
ciem specialiter notare voluisse, vel quia erat frequentioris usus, ut 
supra dictum est, vel quia speciales erant circa illam difficultates, vel 
propter alias rationes quas interpres non tenetur afferre. Hic, ut iterum 
dicamus, est locus applicationi Regulae: « Expressa nocent, non expressa 
«non nocent ». 

Ceterum probe scit doctissima Commissio Capitularis, Benedi- 
ctum XIV, concedendo Capitulo collationem beneficiorum simplicium, 
et reservationes personales sibi retinendo, nullo modo aliis reservatio- 
nibus renunciasse. Non enim, v. g., renunciavit reservationibus ratione 
locé, scilicet ratione vacationis apud Sedem. Norunt enim omnes etiam 
beneficia Urbis obnoxia esse reservationi ratione vacationis apud Sedem 
vel in Curia; scilicet quando beneficiatus est Curialis et moritur apud 
Sedem seu in Curia. « Ad effectum, ait Riganti In Regulam I Cancella- 
« riae, § 1, n. 129, ut beneficia Urbis sint obnoxia reservationi ob vacatio- 
« nem apud Sedem seu in Curia, tria requiruntur, nempe quod defunctus 
« beneficiatus fuerit Curialis; quod hance qualitatem retinuerit usque ad 
« obitum; quodque in Curia decesserit ». Cf. etiam ibidem, n. 118, 124. 
Quinam sint autem Curiales, late exponit idem Riganti, ibid., n. 130 seq. 
Porro Benedictus XIV, in § 39 Bullae, non obstante formula finali 
huius paragraphi, dici nequit huic reservationi ratione vacationis apud 
Sedem renunciasse. Gonzalez ait, dd Regulam VIII (1X) Cancellariae, 
Glossa 13, n. 35: « Ista reservatio vacationis apud Sedem est fortior et 
« vebementior et amplioris praerogativae omnibus aliis reservationi- 
« bus. Et propterea, nisi de illa fiat specialis et individua mentio, non 
« censetur comprehensa in quacumque dispositione Papae, nec narra- 
« tiva ». Pariter Riganti, loc. cit. n. 354, Et haec est unanimis doctorum 
sententia. Igitur Benedictus XIV, licet, in § 39 Bullae, videatur sibi reti- 
nere solas reservationes personales, et ideo, uti ait Ria Commissio 
Capitularis, aliis reservationibus renunciare, attamen reservationi locali 
non renunciavit. 

Et quod dicimus de beneficiis Curialium apud Sedem vacantibus, 
quod scilicet Pontifex horum reservationi non renunciavit, idem dici 
debet de pluribus aliis beneficiorum speciebus, v. g. de beneficiis quae 
resignantur in manibus Papae, resignationem acceptantis; de benefi- 
ciis quibus beneficiatus privatur per sententiam a Papa vel eius nomine 
latam; de beneficiis quae vacant vi decreti Pontificis de dimittendo, etc’ 
Certo nemo dicet Benedictum XIV his reservationibus renunciasse et 
Capitulum Vaticanum posse, data occasione, haec beneficia conferre ; et 
tamen haee beneficia non sunt reservata aut affecta ratione personae. 
Igitur, ut iterum dicamus, vera non sunt haec verba Revihae Commissio- 
nis Capitularis: « At si (Pontifex) concessisset collationem beneficiorum 
« simplicium, salva reservatione mensium, ceteris reservationibus intelli- 
« geretur renunciasse, hoe ipso quod facultatem generalem illa sola reser” 
« vatione limitatam voluisset. Hoc autem feeit, etc. ». Haec verba non sunt 
vera, et ideo falsum est Benedictum XIV, in clausula finali p aragraphi 39, 

retinendo sibi expresse solas reservationes personales, alias reliquissé 
dispositioni Capituli Vaticani. 

Remanent ergo amplissimae clausulae in fine Bullae, § 67, appositae, 
quibus Regulis Cancellariae Pontifex derogat: « Non obstantibus, qua- 
« tenus opus sit, Nostris et Cancellariae Apostolicae Regulis », quarum 
tenores veluti de verbo ad verbum expressos esse declarat. Sed neque 
ex his clausulis deduci potest tacita concessio facultatis conferendi bene- 
ficia reservata ratione mensium. Nam: 1° [n elausulis in fine Bullarum 
apponi solitis, quod caute animadvertendum est, nulla fit concessio, sed 
‘tantum removentur obstacula seu impedimenta quae concessionibus in 
corpore Bullarum factis obstare forte possent; quod etiam hic fecit Bene- 
dictus: unde dixit: « Non obstantibus, quatenus opus est, etc. »; id est, 
si forte aliqua aut plures concessiones supra factae in corpore huius 
Bullae contrariae sint uni aut pluribus Caneellariae Regulis, his Regulis 
derogamus; unde praedicta tacita concessio in his clausulis § 67 non 
est quaerenda. 2° Etiam seposita hac animadversione, dicendum est 
nullum argumentum ex praefatis clausulis deduci posse, unde probetur 
praefata tacita concessio. Nam huius indolis est Regula IX Cancellariae, 
mensium reservatoria, ut nihil ei contrarium concessum unquam cen- 
seatur, nisi huius Regulae fiat specialis et individua derogatio. Cuius 
ratio desumitur ex fortissimis et insolitis clausulis, quibus haec Regula 
munita est. Revera, in hac Regula IX, Pontifex, postquam sibi omnia 
beneficia extra Curiam vacatura in octo mensibus designatis reservavit, 
haec addit: « Volens... privilegia, etiam in limine erectionis concessa, et 
« indulta apostolica circa ea, ac etiam disponendi de huiusmodi bene- 
« ficiis, aut quod illa sub huiusmodi reservationibus nunquam compre- 
« hendantur, etiam cum quibusvis derogatoriarum derogatoriis, et for- 
« tioribus, efficacioribus, et insolitis clausulis, necnon irritantibus et aliis 
« decretis, quorum tenores pro expressis haberi et latissime extendi 
« voluit, quibusvis personis et collegiis, cuiuscumque dignitatis, gradus, 
« status, ordinis et conditionis existentibus quomodolibet concessa, adver- 
« sus reservationem huiusmodi minime suffragari ». His ergo verbis qui- 
libet Pontifex, initio Pontifieatus, dum renovat Regulas Cancellariae, et 
in specie hance Regulam IX, supprimit omnia indulta aut privilegia, 
quae forte praedecessor, etiam cum clausulis insolitis et effrenatis, con- 
cesserit, conferendi beneficia reservata ratione mensium, et eo ipso, et 
quidem clarissime, voluntatem suam manifestat haec beneficia, hoc modo 
reservata, sibi semper et firmiter retinendi. Igitur hic applicari debet 
regula 81 Iuris in VI: « In generali concessione non veniunt ea quae 
« quis non esset verisimiliter in specie concessurus »; ideoque, nisi Pon- 

tifex huius Regulae individuam mentionem faciat, nihil ei contrarium 
concedere censetur. Iam, ante tempora Alexandri VII (1655-1667), qui 
auctor est Regulae 71 (de qua infra), communis erat opinio doctorum, 
ad derogandum Regulis Cancellariae, praesertim notabilibus, notoriis, 
maxime iudicialibus (quae Regulae iudiciales opponuntur Regulis « diplo- 
« maticis »,seu de modo conficiendi litteras), qualis est Regula IX, requiri 
derogationem specialem et individuam, quin sufficeret haec derogatio 
generalis: « non obstantibus Regulis Cancellariae »; ita docent Gome- 
sius, Commentaria in Regulas Cancellariae Apostolicae, in Proemio; Hie- 
ronymus Paulus Barcinonensis, Praxis Cancellariae (apud Riganti, in 
Regulam 71 Cancellariae, n. 16-17); Pyrrhus Corradus, Prawis dispen- 
sationum Apostolicarum, lib. 1, cap. 6, n. 13; Barbosa, Clausula 83, n. 37; 
Lotterius, de Re beneficiaria, lib. II, q. 39, n. 15-19, qui expresse agit de 
Regula reservatoria mensium. Sic etiam pluries S. Rota, v. g. in dec. 569, 
n. 7,parte II Recentiorum, in qua legimus: « Praedictis addendum videbatur, 
« quod, quatenus praetenderetur concessum ius conferendi in mensibus 
« reservatis, fuisset necessaria specialis derogatio Regulae, ut pluries reso- 
« lutum fuisse in Rota testatur Sarnensis... Felinus, Rebuffus, Cassadorus, 
« Mandosa... Non obstat clausula Quarum tenores, et aliae ex adverso ponde- 
« ratae, quia sunt clausulae accessoriae, quae non ampliant principalem 
« dispositionem, sed tantum tollunt subreptionem... Idem respondetur ad 
« decretum irritans »; ita etiam in dec. 101, in Urgellen. - Plebaniae, 
11 dec. 1730, coram Crescentio, n. 13, 14. Quae doctrina et iurisprudentia 
firmiores adhuc evaserunt post Alexandrum VII, qui.septuaginta Regulis 
suo tempore vigentibus adiecit septuagesimam primam, vi cuius Regu- 
lae Cancellariae sub derogationibus generalibus non comprehenduntur, 
ideoque specialem et expressam derogationem requiruntur. Unde, attenta 
hae dispositione, sic concludit Riganti, in Regulam LXXI Cancellariae, 
n. 20: « Hodie, inspecta illius dispositione, supradictae clausulae minime 
« suffragantur, quia singulae Regulae Cancellariae, ut censeatur iis dero- 
« gatum, requirunt specialem et expressam mentionem, nec sufficiunt 
« clausulae, quamvis amplissimae et efficacissimae, habentes vim spe- 
« cialis et individuae expressionis. Unde licet clausula Non obstantibus 
« Regulis Cancellariae, quarum tenores, etc. praeseferat illarum indivi- 
« duam expressionem, et plura operetur, de quibus Viviani ... attamen 
« hodie minime apta est derogationem Regulis praeseferre ». Et hoc 
probe noverat Benedictus XIV, qui, in Const. Ad honorandam, cum 
vellet derogare duabus in specie Regulis Cancellariae, scilicet Regu- 
lae XVIII de iure quaesito non tollendo, et Regulae LIV de indulgentiis 
ad instar non concedendis, illis specialiter et nominatim derogavit, dicens, 

§ 67: « Non obstantibus Nostris et Cancellariae Apostolicae Regulis, 
« etiam de iure quaesito non tollendo, ac de indulgentiis non concedendis 
« ad instar ». Porro de Regula IX nullam, ne minimam quidem, men- 
tionem fecit; signum ergo apertum est doctissimum iilum Pontificem 
nullum huic Regulae contrarium privilegium aut indultum concedere 
voluisse. 

Itaque demonstrari nequit Benedictum XIV tacite Capitulo Vaticano 
concessisse facultatem conferendi beneficia ratione mensium reservata. 
Sed, ad abundantiam iuris, licet admittamus hunc Pontificem hoc pri- 
vilegium Capitulo concessisse, attamen Revmum Capitulum hoc privilegio 
uti nequit; etenim cum Pontifice concedente exstinctum est. Supra enim 
recitavimus clausulam Regulae IX, qua quilibet Pontifex, hanc regulam 
initio Pontificatus sui renovans, supprimit omnia indulta et privilegia 
a praedecessore suo concessa, huic Regulae contraria, etiamsi concessa 
fuerint «cum quibusvis derogatoriarum derogatoriis, et fortioribus, efti- 
« cacioribus, et insolitis clausulis, necnon irritantibus, et aliis decretis, 
« quorum tenores pro expressis haberi, et latissime extendi voluit ». Unde 
Clemens XIII, qui anno 1758 Benedicto XIV successit, praefatum pri- 
vilegium Capituli Vaticani, si unquam ei a Benedicto XIV concessum 
fuerit, omnino suppressit et annullavit; quod tanto facilius fuit, quod 
hoc privilegium non nisi tacite et obscure concessum fuerit. Addenda 
est Regula XV Cancellariae, qua item novus Pontifex supprimit et 
annullat omnia indulta et privilegia, quibusvis personis a suis praede- 
cessoribus concessa, disponendi de beneficiis reservatis; licet enim haec 
Regula dicat: « Quibusvis personis concessa », attamen patet hic etiam 
agi de personis moralibus, seu de collegiis et capitulis, quia Regula 
loquitur etiam de beneficiis electivis, quae corpus electorum supponunt. 
Unde, si quis Pontifex alicui personae vel capitulo privilegium concedat 
conferendi beneficia reservata ratione mensium, hoc privilegium non 
durat neque durare potest nisi vivente Pontifice concedente, quibuscum- 
que demum clausulis privilegium illud fuerit munitum. Ita unanimiter 
doctores, qui de hoc speciali puncto tractarunt: v. g. Lotterius, De re 
beneficiaria, lib. If, gq. 39, num. 15-19; Pitonius, Disceptationes eccles., 
discept. 150, n. 8, et De Controversiis Patronorum, Alleg. 100, n. 206-207; 
Riganti, In I partem Regulae IX, § 5, n. 41-42. Ita etiam constans iuris- 
prudentia S. Rotae: cf. dec. 200 per totum, Parte IX Recentiorum; 
dec. 343, n. 8-11, Parte XVI Recentiorum, multasque alias, quas allegat 
Riganti, loc. cit. - In decis. 101, Urgellen. Plebaniae, 11 dec. 1730, coram 
Crescentio, S. Rota, attentis duabus regulis IX et XV Cancellariae, 
declarat nullum privilegium aut indultum vel conferendi beneficia reser- 

vata ratione mensium, vel optandi beneficium mense reservato vacans 
(quae duo in Regula IX assimilantur) durare ultra vitam Pontificis con- 
cedentis, nec dari posse casum in quo similia indulta operari valeant 
post obitum concedentis. Et ratio harum deeisionum clara est; Pontifex 
enim (uti etiam notat Lotterius, loc. cit.) legem imponere nequit suc- 
cessoribus suis; successor autem, renovando Regulas IX et XV Can- 
cellariae cum suis clausulis, eo ipso et statim privilegium a praedeces- 
sore concessum e medio tollit. Igitur, etiamsi supponamus Benedictum XIV 
Capitulo Vaticano privilegium conferendi beneficia de quibus agitur, etiam 
mensibus reservatis, concessisse, Clemens XILI, eius successor, praefatas 
Regulas renovando, hoc privilegium abrogasset; quod eo facilius fuisset, 
uti iam supra notatum est, quod hoc privilegium non nisi tacite et 
obscure concessum fuisset. 

Quibus igitur omnibus attentis, quod attinet ad hane primam dubii 
partem, respondemus, stante Bulla Benedicti XIV Ad honorandam, facul- 
tatem, quam habet Capitulum Vaticanum, conferendi beneficia suae Basi- 
licae vacantia, obnoxiam esse reservationi mensium, in Regula IX Can- 
cellariae Apostolicae contentae. 


De SECUNDA PARTE DUBII. - « An attenta Bulla Benedicti XIV Ad hono- 
« randam, facultas quam habet Capitulum Vaticanum conferendi bene- 
« ficia vacantia in sua Basilica, obnoxia sit... dispositioni Bullae Dum 
« singularem Leonis Papae X ». 

Bulla Leonis X Dum singularem, edita anno Incarnationis Domi- 
nicae 1513, xrv kalendas aprilis, continet, in § 4, dispositionem sequentis 
tenoris: « § 4, Et quod Sancti Gregorii intra et Sancti Sebastiani extra 
« dictae Urbis muros, Sancti Benedicti et Cisterciensis Ordinum, et alia 
« monasteria ac prioratus, canonicatus et praebendas, dignitates, perso- 
« natus, administrationes et officia, ceteraque beneficia ecclesiastica, cum 
« cura et sine cura, in dicta Urbe et illius districtu existentia (Venerabi- 
« lium fratrum nostrorum praefatae Ecclesiae cardinalium titulis et deno- 
« minationibus, ac basilicae Beatorum Petri et Pauli et Lateranepsis et 
« Beatae Mariae Maioris de eadem Urbe ecclesiarum archipresbyteratibus, 
« Sancti Laurentii et Sancti Sabae, intra eosdem muros, eorumdem (rdi- 
« num, dictis cardinalibus commendari solitis, monasteriis dumtaxat exce- 
« ptis), non nisi Romanis civibus conferri seu commendari, aut alias de 
« eis, in alios quoquomodo, praeterquam si beneficia praedicta ex resi- 
« gnatione alienigenae vacarent, quae etiam alienigenis conferri valeant, 
« etiam per nos et Sedem Apostolicam disponi nullo modo possit; colla- 
« tionesque, provisiones, commendae, et aliae quaevis dispositiones de 

« illis, etiam per nos et Sedem eamdem, etiam cum expressa praesentium 
« derogatione, etiam motu proprio et ex certa scientia, pro tempore factae> 
« nullius sint roboris vel momenti, nullumque alicui, etiam coloratum, 
« tribuat titulum possidendi ». 

Unde, in summa, iubet Leo X, omnia beneficia Urbis (exceptis qui- 
busdam, scilicet titulis cardinalitiis, tribus Archipresbyteratibus Basili- 
carum Urbis, et quibusdam monasteriis, cardinalibus in commendam 
dari solitis) non conferri nisi civibus Romanis, sub paena nullitatis. 

Quaeritur ergo: I. Utrum facultas Capituli Vaticani conferendi bene- 
ficia Basilicae, sit obnoxia praedictae dispositioni; If. Utrum haec 
locutio: cives Romani, restringenda sit ad originarios, an comprehendat 
etiam domiciliarios. 

Quod attinet ad primum quaesitum, affirmative respondendum est. 
Nam, ex una parte, Bulla Leonina confert populo et clero Romano pri- 
vilegium maximi momenti, quod recte iuripatronatus passivo assimila- 
tum est, scilicet quod beneficia Urbis, paucissimis exceptis, non nisi 
civibus Romanis conferenda sint. Porro dici nequit hoc privilegium 
cessasse cessatione subiecti: alia quidem privilegia, per Bullam Leoni- 
nam concessa, cessarunt cessatione subiecti, v. g. privilegia quae Bulla 
Conservatoribus Urbis concessit, quia nimirum hi conservatores omnino 
cessarunt; sed populus et clerus Romanus nullo modo cessarunt, ideoque 
beneficium illis inhaerens mansit; tanto magis quod « decet concessum 
«a Principe beneficium esse mansurum (Regula 16 [uris in VI) »: et 
« favores convenit ampliari (Regula 15, ibid.) ». Ex alia parte, privile- 
gium illud non cessavit revocatione, scilicet revocatione aut deroga- 
tione facta a Benedicto XIV in Bulla Ad honorandam. Nam haec Bulla 
non tangit Bullam Leoninam; Bulla enim Benedictina, quod attinet ad 
beneficia Basilicae Vaticanae, non agit nisi de iure ea conferendi, non 
vero de qualitatibus aut dotibus promovendorum; igitur, sub hoc respe- 
ctu, res in eo statu relinquit, in quo erant antea, scilicet sub disposi- 
tionibus Bullae Leoninae. Unde clausulae derogatoriae, quae in § 67 
Bullae Benedictinae positae sunt, non veniunt ad rem; non enim erat 
cur Benedictus XIV Bullae Leoninae derogaret, cum in Bulla sua nihil 
contrarium Bullae Leoninae praeceperit, permiserit, disposuerit. Cete- 
rum privilegium de quo agitur, nec usu contrario, aut non usu, cessavit, 
cum, e contra, teslante Scriptore Datariae, beneficia Basilicae Vaticanae 
semper collata sint ad normam Bullae Leoninae, aut cum expressa 
illius dispensatione. 

Quod attinet ad alterum quaesitum, responsio clara apparet ex ipso 
tenore § 4 supra relati, scilicet locutionem: cives Romani, restringendam 

esse ad cives originarios, nec posse extendi ad domiciliarios, multo 
minus ad privilegiatos. Iubet enim Leo X beneficia Urbis conferri solis 
civibus Romanis, « praeterquam si beneficia praedicta ex’ resignatione 
« alienigenae vacaverint, quae etiam alienigenis conferri valeant ». Cla- 
rum est civem Romanum opponi alienigenae, id est civem Romae natum, 
ei qui alibi natus sit, cum hic sit sensus obvius et naturalis vocabuli 
alienigena. Insuper ex iisdem verbis, patet Leonem X unum casum a 
lege sua excepisse, scilicet quando quis alienigena possidet beneficium, 
illudque resignet; tunc enim Leo permittit ut illud conferatur etiam 
alienigenae. Sed fieri utique poterat ut alienigena, beneficii possessor, 
beneficium, ante resignationem, possedisset, per viginti, triginta, aut etiam 
quadraginta, et amplius, annos, et sic factus fuisset civis domiciliarius; 
nihilominus, remanet et vocatur semper alienigena, et eius beneficium 
dicitur beneficium alienigenae, ita ut etiam alienigenae conferri possit; 
signum ergo apertum est, in mente et voluntate Leonis X, ius civitatis, 
domicilio acquisitum, non profuisse ad acquirenda beneficia Urbis, sed 
requisitum fuisse ius civitatis, origine seu nativitate acquisitum. Igitur, 
licet in aliis materiis, et etiam in materia beneficiali, vocabulum cives 
comprehendat etiam cives domiciliarios (cfr. De Luca, De Praeeminen- 
tits, disc. 37, n. 3; et in Summario n. 94, 100; Ferraris, Bibliotheca, 
v. cives n. 42, 54, 62), attamen, in specie nostra, sic volente Pontifice, 
locutio cives Romani restringi debet ad cives originarios. Et ita consue- 
tudo legem interpretata est; quod testatur Riganti, In Regulam XVII 
Cancellariae, n. 179: « Talis etiam in casu nostro videtur sensus Data- 
«riae et Cancellariae, quae, derogando indultis et privilegiis populi 
« Romani, supponit expresse ea concessa civibus originariis », quae con- 
suetudo etiam ad nostra usque tempora viguit, testante Scriptore Data- 
riae: « La prassi della Dataria é stata sempre costante nel porre questa 
« deroga nelle collazioni dei benefici di Roma agli esteri, come si riscon- 
« tra nei Libri Provisionum, anche dell’epoca di Benedetto XIV »; et 
plura exempla ab anno 1862 allegat, ex istis Libris Provisionum de- 
prompta. 

Unde etiam ad secundam partem dubii affirmative respondendum 
est, et ita quidem ut locutio cives Romani de solis civibus originariis 
intelligi debeat. 


His igitur omnibus tam in iure quam in facto consideratis et bene 
perspectis, Christi nomine invocato, Nos infrascripti Auditores S. R. Ro- 
tae, specialiter a Sanctitate Sua ad hance causam denuo cognoscendam 
et definiendam deputati, pro Tribunali sedentes et solum Deum prae 

oculis habentes, decernimus, declaramus et definitive sententiamus, 
Revinum Capitulum Vaticanum, in collatione beneficiorum perpetuorum 
simplicium Basilicae, subiectum esse tum reservationi mensium in Re- 
gula [X Cancellariae contentae, tum dispositioni Bullae Dum singularem 
Leonis X, ideoque, confirmata sententia a priori Commissione Pontificia 
die 10 maii huius anni 1916 lata, respondemus: 

Ad primam partem dubii: Affirmative. 

Ad secundam partem dubii: Affirmative, intelligendo verba cives 
Romani de solis civibus originariis. 


Datum Romae, die 14 augusti anni 1916. 


Seraphinus Many, S. R. Rotae Auditor. 
Aloisius Sincero, S. R. Rotae Auditor. 
Maximus Massimi, S. R. Rotae Auditor. 


. 

DIARIUM ROMANAE CURIAE 


SACRA CONGREGAZIONE DEI RITI. 


Il giorno 14 novembre 1916, nel Palazzo Apostolico Vaticano, con l’inter- 
vento degli Emi e Revi Signori Cardinali, e col voto dei Rmi Prelati Officiali 
e Consultori teologi, si é tenuta altra nuova Preparatoria Congregazione dei 
Sacri Riti, per discutere due miracoli, che si asseriscono da Dio operati per 
intercessione della Serva di Dio Anna di S. Bartolomeo, Monaca professa 
dell’Ordine dei Carmelitani Sealzi: i quali miracoli vengono proposti per la 
Beatificazione della medesima Venerabile. 


ll giorno 28 novembre 1916, nel Palazzo Apostolico Vaticano, dinanzi alla 
augusta presenza del Santo Padre, si é tenuta la Congregazione Generale dei 
Sacri Riti, nella quale gli Emi e Rmi Signori Cardinali, i Rmi Prelati ed i 
Consultori teologi che la compongono, hanno discusso dapprima sul dubbio 
detto de tuto, per la solenne beatific>cione del Ven. Giuseppe Benedetto Cot- 
tolengo, Sacerdote, Canonico, Fondatore della Piccola Casa della Divina Prov- 
videnza in Torino. 

Indi hanno discusso e dato il loro voto sul dubbio delle virti in grado 
eroico del Ven. Michele Garicoits, Sacerdote, Fondatore della Congregazione 
del Sacro Cuore di Gest nella diocesi di Baiona. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre si é degnato di 
nominare: 

4 novembre 1916. — L’ Emo signor cardinale Giulio Boschi, arcivescovo 
di Ferrara, Protettore della Pia Societa Feretrana dei Cento Parroci. 

8 novembre. — L’ Emo signor cardinale Domenico Serafini, Protettore 
della Congregazione delle Religiose dell’ Assunzione. 

17 novembre. — L’Etho signor cardinale Giovanni Cagliero, Protettore 
dell’ Istituto delle Suore Adoratrici del SSino Sacramento, che hanno la Casa- 
Madre in Buenos Aires. 

— Mons. Augusto Boudinhon, Consultore delle Sacre Congregazioni dei 
Sacramenti, del Concilio, e dei Seminari e delle Universita degli Studi. 

Con Brevi apostolici il Santo Padre si é degnato di nominare: 


Assistente al Soglio Pontificio: 


15 novembre 1916. — Mons. Michele Zezza, vescovo di Pozzuoli. 


Protonotari apostolici ad instar participantium : 


25 ottobre 1916. — Mons. Giuseppe Martin, della diocesi di Segni. 
15 novembre. — Mons. Michele Glancey, dell’archidiocesi di Birmingham. 


Prelati Domestici di S. S.: 


17 ottobre 1916. — Mons. Carlo Mause, della diocesi di Treviri. 

19 ottobre. — Mons. Giacomo Coyle, della diocesi di Falls-River. 

24 ottobre. — Mons. Giacomo Mastripietri, della diocesi di Pistoia. 

— Mons. Paolo Badiani, della diocesi di Prato. 

26 ottobre. — Mons. Giuseppe Romano, della diocesi di Cava e Sarno. 
30 ottobre. — Mons. Augusto Boudinhon, rettore della chiesa di S. Luigi 
Francesi in Roma. 

15 novembre. — Mons. Giuseppe Marcarelli, della dioc. di S. Agata dei Goti. 
23 novembre. — Mons. Angelo Bonaiti, della diocesi di Cremona. 

— Mons. Angelo Fongoli, della diocesi di Foligno. 


de 


ONORIFICENZE 


Con Brevi apostolici il Santo Padre si é degnato di conferire le seguenti 
onorificenze: 


La Commenda dell’Ordine di S. Gregorio Magno, classe civile: 


20 ottobre 1916. — Al sig. avv. Gennaro De Simone, dell’archidiocesi 
di Napoli. 

7 novembre. — Al sig. Arnoldo Cremer, della diocesi di Paderborn. 

22 novembre. — Al sig. barone Lorenzo Zampaglione, dell’archigjgcesi 
di Napoli. 


Il Cavalierato dell’Ordine di S. Gregorio Magno, classe civile: 


17 ottobre 1916. — Al sig. Carlo Driessen, della diocesi di Treviri. 
— Al sig. Federico Springmuehl, dell’ archidiocesi di Colonia. 

22 ottobre. — Al sig. Giovanni Redaelli, dell‘archidiocesi di Milano. 
27 ottobre. — Al sig. Carlo Jaegle, della diocesi di Columbus (Ohio). 
18 novembre. — Al sig. Andrea Coppa, dell’ archidiocesi di Milano. 
23 novembre. — Al sig. Sante Ubaldi, della diocesi di Foligno. 


La Commenda dell’ Ordine di S. Silvestro Papa: 


10 novembre 1916. — Al sig. Giotanni Oscar Kuehlen, dell’archidiocesi 
di Colonia. 


= 

Il Cavalierato dell’Ordine di S. Silvestro Papa: 


20 ottobre 1916. — Al sig. Paolo Casini, di Roma. 
22 ottobre. — Al sig. dott. Carlo Albizzati, di Roma. 


MAGGIORDOMATO DI SUA SANTITA 


NOMINE 


Con Biglietti di S. E. Rtha Mons. Maggiordomo, il Santo Padre si 6 degnato 
di nominare: 


Camerieri Segreti soprannumerari di S. S.: 


ottobre 1916. — Mons. Placido [lario Henriques, della dioc. di Damao. 
Mons. Pietro Giovanni Elia Moniz, della medesima diocesi. 
Mons. Carlo Bajko, della diocesi di Vilna. 

- Mons. Antonio Daniszewski, della medesima diocesi. 
novembre. — Mons. Eugenio [annotta, della dioc. di S. Agata de Goti. 
Mons. Sebastiano Siciliano, dell’archidiocesi di Nola. 
novembre. — Mons. Andrea De-Stefano, dell’archidiocesi di Amalfi. 
novembre. — Mons. Pio Casetta. 
Mons. Luigi Campa. 


Cameriere Segreto di Spada e Cappa di 8. S.: 


novembre 1916. — ll sig. conte Riccardo Ceccopieri. 


Camerieri d'onore in abito paonazzo di S. S.: 


8 novembre 1916. — Mons. Nicola d’Acunzo, dell’archidiocesi di Napoli. 
— Mons: Silvio Fagiolo, sostituto della Sacra Penitenzieria Apostolica. 


Cappellano d’onore extra Urbem di S. S.: 


9 settembre 1916. — Mons. Pasquale Marrocco, della diocesi d’ Alife. 


NECROLOGIO 


25 agosto 1916. — Mons. Giovanni Lancaster Spalding, arcivescovo tito- 
lare di Scitopoli. 

27 settembre. — Mons. Modesto Augusto Vieira, vescovo titolare di Arche- 
laide, ausiliare dell'arcivescovo di Marianna nel Brasile. 

6 novembre. — 1’ Etho signor cardinale Francesco Salesio Della Volpe, 
Camerlengo di S. R. Chiesa,. Prefetto della S. C. dell’ Indice. 

9 novembre. — Mons. Antonio Stillemans, vescovo di Gand. 

